 Boko Haram: Ilé iṣẹ ọmọogun kò sọ fún mi pé ọkọ mi kú fún ọdún kan- Iyawo soja Boko Haram:Ilé iṣẹ ọmọogun kò sọ fún mi pé ọkọmi kú fún ọdún kan- Iyawo soja Ní ọjọ yìí gan ni ilé iṣẹ ọmọogun Naijiria lọ túfọ fún ẹbí Abdulaziz ẹni ọdun márundinlogojì ti àwọn ọmọ ikọ Boko Haram pa ní ìpínlẹ Borno. Ìròyìn sọ pé Musa to ni Nọmba idanimọ ọmọogun 14NA711222 wà ni ẹka ìpèsè àti ìrìnà fún ilé iṣẹ ọmọogun Naijiria. Sááju ni ìròyìn ti sọ pé àwọn ẹbi ko tii ri Musa bá sọrọ láti inú oṣù kejìlá ọdun 2018, eyi ti o sì ti da ìyàwó àti ọmọ ọdun mẹrin ti wọn ni láàmú. Ikọlù to ṣẹlẹ si àwọn soja ni Metele ninu oṣù kọkànlá ọdún 2018 níbi ti ọpọ sójà ti padánù ẹmi wọn tun mu ki ẹbi rẹ má ni ìfọkànbalẹ, síbẹ ilé iṣẹ ọmọogun ko bùn ẹbi gbọ. Ilé iṣẹ ọmọogun ni irọ ni pé ọmọogun to to ọgọrun kú nínú ìṣẹlẹ náà àti pé ènìyàn mẹtàlélógun péré lo bá ìṣẹlẹ náà rin. Lẹyìn náà ni ọgágun ilé iṣẹ ọmọogun Naijiria Tukur Buratai fi àtẹjáde kan sita ti ọmọogun Sani Usman si buwọlù ú pé sójà mejila ku ni Kukawa, Ngshe, Kareto àti Gajiram ti gbogbo rẹ wà ni ìpínlẹ Borno nigbati àwọn ọmọogun ko sọwọ Boko Haram ọjọ keji si ọjọ kẹtàdinlogun oṣù kọkanlá ọdun 2018. Iyàwo Musa Sherifat ni ọjọ keji ti ìṣẹlẹ náà wáye ni òun pé láti bèrè lọwọ ọkọ òun pe ṣe àláfia lo wà, ṣùgbọn gbogbo ìgbìyànju òun pàbó ló jásí. Awọn sọja Cameroun tu mi sihoho Sọjà méje wọ gàù lórí ẹsùn olè jíjà O ní kóda àwọn ẹbi tun ránṣẹ si àwọn ọgálọga soja, wọn si sọ fún àwọn pé aláfíà lo wà. O ní inú oṣù kejila ọdun 2018 ni òun ba ọkọ òun sọrọ kéyin. Ní ọpọ ìgbà orí àtẹjisẹ WhatsApp ni òun ti maa ba a sọrọ ṣùgbọn láti ìgbà náà òun kò lé ba a sọrọ mọ. O ní àwọn pe àwọn ọgá rẹ síbẹ wọn ni kò sí wàhálà kankan, pe ti wàhálà ba wà àwọn yóò ti jẹ ki ẹbi mọ ti wọn yóò si ti kàn si wọn láti Abuja.  Ọjọ kọkanlélọgbọn oṣù kejila ọdún 2019 ni wọn kàn si àburo rẹ to jẹ orukọ to fi sílẹ pé òun ló súnmọ òun jù Next of Kin pe ó ti kú, wi pe o kú nínú ìṣẹlẹ to wáye nínú oṣù kọkànlá ọdun 2018. Musa to jẹ ọmọ ilọrin ni ìpínlẹ Kwara wọ iṣẹ ọmọogun Naijiria lọdun 2014 lẹyin ọdun kan to gbé ìyàwó ti ìyàwó si ti wà nínú oyun lásìkò to lọ fun ìgbáradi. Agẹnusọ ọmọogun Naijiria ti ikọ iroyin kan si Sagir Musa seleri pe oun yóo fesi lẹyin atẹjisẹ pe ki o sọ iha àwọn ọmọ ogun sùgbọn ko tii fèsì di àsìkò yìí. : Ilé àwọn Abdulaziz Musa to jẹ ọmọogun orilẹede Naijíríà ro pẹlu ọfọ ní àisùn ọdún tuntun ti gbogbo ènìyàn n dúnnu láti wọ ọdun 2020 ní ilu Ilorin. 